armvectores/hy_wikipedia_2023 huggingface dataset:
Իոնացնող ճառագայթում

Իոնացնող ճառագայթում, կարճալիք էլեկտրամագնիսական ճառագայթների կամ տարրական մասնիկների հոսք, որը, ազդելով նյութի վրա, նրանում առաջացնում է իոնային զույգեր։ Նյութը իոնացնող ճառագայթներ կարող են լինել ալֆա ճառագայթումը, բետա ճառագայթումը, գամմա ճառագայթումը, ռենտգենյան ճառագայթումը, նեյտրոնային (և որոշ այլ տարրական մասնիկների) ճառագայթումը, տիեզերական ճառագայթումը և արգելակման ճառագայթումը։ Իսկ, օրինակ, ռադիոճառագայթումը իոնացնող ճառագայթում չէ։ Իոնացնող ճառագայթները առաջանում են  տիեզերքում և երկրի կեղևում պարունակվող ռադիոակտիվ տարրերի տրոհման արդյունքում։
Իոնացնող ճառագայթները կենսաբանական օրգանիզմներում առաջացնում են փոփոխություններ։ Մեծ դոզայով ճառագայթումը կարող է խիստ վտանգավոր լինել։Իոնացնող ճառագայթների մեծ քանակությունը սպանում է բջիջները, իսկ ավելի փոքր քանակությունը բերում է այլ հետևանքների, օրինակ` վնասում է ԴՆԹ-ն։

Իոնացնող ճառագայթները, եթե կիրառվում է համապատասխան քանակությամբ կիրառելի է քաղցկեղի բուժման համար։ Ուռուցքային բջիջները ավելի հաճախ են կիսվում, քան իրենց շրջապատող առողջ բջիջները։ Այդ պատճառով հիվանդ օրգանի ճառագայթումը մահ կամ կիսման դադարեցում է առաջացնում հիմնականում ուռուցքային, այլ ոչ թե առողջ բջիջներում:


== Ծանոթագրություններ ==
Սեմ և Քեթ

«Սեմ և Քեթ» (անգլ.՝ Sam & Cat), Դեն Շնեյդերի Nickelodeon ալիքի ամերիկյան սիթքոմ։ Այն պատմում է ընկերուհիներ Սեմ Փաքեթի և Քեթ Վալենթայնի մասին, որոնք որոշել են դայակ աշխատել։ Ամբողջ սերիալի ընթացքում նրանք հայտնվում են տարբեր կատակերգական իրավիճակներում։
Առաջին սերիան թողարկվել է 2013 թվականի հունիսի 8-ին, իսկ վերջինը 2014 թվականի հուլիսի 17-ին։ Առաջին եթերաշրջանում կա ընդամենը 35 սերիա։ Սկզբնապես նախատեսվում էր սերիալը երկարաձգել երկրորդ սեզոնով, բայց այդ որոշումը չեղարկվեց։ Ըստ որոշ ԶԼՄ-ների, դա կարող էր տեղի ունենալ դերասանների միջև տարաձայնությունների և այլ նախագծերում ներգրավվելու նրանց ցանկության պատճառով։


== Դերերում ==
Ժենետ Մաքարդի - Սամանտա (Սեմ) Փաքեթ։ Ագրեսիվ աղջիկ, որը եկել էր Լոս Անջելես այն բանից հետո, երբ իր լավագույն ընկերը`Կարլի Շեյը, հայրիկի հետ մեկնել է Իտալիա։ Քեթ Վալենթայնին փրկեց աղբատար մեքենայից։ Ինչից հետո աղջիկները ընկերացան, դարձան հարևանուհիներ և սկսեցին դայակներ աշխատել։ Սեմը ունի մոտոցիկլետ, նախընտրում է մուգ երանգները, ատում է աշխատել, երբեմն խաբում է Քեթին, սիրում է հավի թևիկներ։
Արիանա Գրանդե - Քատրինա (Քեթ) Վալենթայն։ Միամիտ, բարի աղջիկ է՝ զվարճալի բնավորությամբ։ Վախենալիս ուշաթափվում է։ Համարում է, որ Սեմի ազգանունը ոչ թե Փաքեթ է այլ Փաք։ Նոնայի ծերանոց տեղափոխվելուց հետո, Սեմը դառնում է Քեթի հարևանը։
Քեմերոն Օկասիո - Դայս։ Սեմի և Քեթի ընկերն ու հարևանը։ Ապրում է մոր և խենթ մորաքույր Ֆերջինի հետ։ Փողոցային առևտրական, վաճառում է տարբեր իրեր։ Հանդիսանում է Գումերի ընկերը և մենեջերը, որը զբաղվում է խառնամարտով։ Սիրում է պոկեր խաղալ։
Զորան կորաչ - Գումեր, 27-ամյա խառնամարտի մարտիկ։ Դայսի, Սեմի և Քեթի ընկերը։
Մարի Չիթհեմ - Նոնա Վալենթայն, Քեթի տատիկը։


== Հրավիրված հյուրեր ==
Էրիկ Լանժ - Էրվին Փսիխովսկի
Պենի Մարշալ - Սիլվիա Բուրկ
Սինդի Ուիլյամս - Ջենիս Դոբինս
Քել Միտչել - Peezy B
Էբի Ուայլդ - Ստեյսի Դիլսեն
Սքոթ Բայո - Սպա Կելվին
Էլիզաբեթ Գիլիս - Ջեյդ Վեսթ
Նայթան Կրես - Ֆրեդի Բենսոն
Մեթ Բենեթ - Ռոբի Շապրիրո
Մայքլ Էրիկ Ռեյդ - Սինջին Վան Կլիֆ
Նոա Մանկ - Գիբի Գիբսոն
Դանիելա Մորոու - Նոռա Դերշլիթ
Գրիֆին Քեյն - Մաքս
Էմիլի Սքիներ - Խլոյա
Մերի Շիր - Մարիսա Բենսոն
Էնթնի Հիլդ - Բժիշկ Սլերմ
Ջեսիկա Չաֆին - Կոկո Վեկսլեր


== Սերիաների ցուցակ ==


== Ծանոթագրություններ ==


== Արտաքին հղումներ ==
«Сэм и Кэт» на сайте Nickelodeon.ru Archived 2018-07-28 at the Wayback Machine.
«Սեմ և Քեթ»(անգլ.) ֆիլմը Internet Movie Database կայքում
Իլմովկա (այլ կիրառումներ)

Իլմովկա, կարող է վերաբերել՝

Իլմովկա - գետ Ռուսաստանում, Պեկշայի վտակը
Իլմովկա - գյուղ Ուկրաինայի Չեռնիգովի մարզի Գորոդնյայի շրջանում
Օզարկ շրջան (Միսսուրի)

Օզարկ շրջան (անգլ.՝ Ozark County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.935 կմ² է, բնակչությունը՝ 9.723 մարդ (2010 թ. տվյալներով)։ Շրջկենտրոնն է Գեյնսվիլ բնակավայրը։ Կազմավորվել է 1841 թ.։
Տիգրան Նաղդալյան

Տիգրան Հովհաննեսի Նաղդալյան (հունիսի 8, 1966, Երևան, Հայկական ԽՍՀ, ԽՍՀՄ - դեկտեմբերի 28, 2002, Երևան, Հայաստան), հայ լրագրող, Հայաստանի հանրային հեռուստառադիոընկերության խորհրդի նախագահ (2001-2002), Հայաստանի ազգային հեռուստատեսության գործադիր տնօրեն (1998-2000)։


== Կենսագրություն ==
Ծնվել է 1966 թվականի հունիսի 8-ին Երևանում։


== Կրթություն ==
1983-1988 թթ․ - Երևանի պետական համալսարան, ռոմանա-գերմանական բանասիրության ֆակուլտետ, բանասեր-թարգմանիչ։


== Գործունեություն ==
Որպես ուսուցիչ՝ աշխատել է միջնակարգ դպրոցում, ինչպես նաև Հայաստանի ՀԼԿԵՄ հրահանգիչ։
1991 թ. հոկտեմբեր-դեկտեմբեր ամիսներին եղել է հայկական առաջին ոչ պետական լրատվական թողարկման տեսաբան։
1991-1994 թթ.-ին եղել է Դաշնակցություն կուսակցությանը պատկանող «Հայլուր» լրատվական գործակալության ղեկավար։
1992 թ. Երևանում կազմակերպել է միավորված ընդդիմության հանրահավաք։
1994-1997 թթ.-ին եղել է «Փաստ» լրատվական գործակալության տնօրենը։
1995-1997 թթ.-ին աշխատել է «Ազատություն» ռադիոկայանում՝ որպես երևանյան գրասենյակի թղթակից։
1997-1998 թթ.-ին եղել է «Կայմ» հեռուստաընկերության գլխավոր խմբագիրը։
1998-2000 թթ.-ին եղել է Հայաստանի ազգային հեռուստատեսության գործադիր տնօրենը։
2001 թ. հունվարին նշանակվել է Հայաստանի հանրային հեռուստառադիոընկերության խորհրդի նախագահ։


== Սպանություն ==
Սպանվել է 2002 թվականի դեկտեմբերի 28-ին Երևանում՝ ծնողների տնից դուրս գալիս։ Մարդասպանը կրակել է 7 անգամ։ Լրագրողը ծանր վիճակում տեղափոխվել է հիվանդանոց, որտեղ և մահացել է։
2003 թվականի նոյեմբերի 18-ին սպանության մեջ մեղադրվողներից 13-ից 7-ը դատապարտվեցին։ Դատարանը համարեց, որ սպանությունը պատվիրվել է, և վերջինս ուներ քաղաքական ենթատեքստ։ Դատապարտվածների թվում էր կատարող Ջոն Հարությունյանը և պատվիրողը՝ Հայաստանի ընդդիմության առաջնորդներից մեկը՝ Արմեն Սարգսյանը (Արամ և Վազգեն Սարգսյանների եղբայրը)։ Դատարանը գտավ, որ սպանության պատճառը Տիգրան Նաղդալյանի աջակցությունն էր Հայաստանի նախագահ Ռոբերտ Քոչարյանին։


== Հիշատակ ==
2004 թվականի հունիսի 8-ին Երևանում բացվել է լրագրողի հուշատախտակ։
2006 թվականի սեպտեմբերի 14-ին հետմահու պարգևատրվել է Մովսես Խորենացու մեդալ մեդալով։


== Ծանոթագրություններ ==
Նաջի Աղբալ

Նաջի Աղբալ (թուրքերեն՝ Naci Ağbal, հունվարի 1, 1968(1968-01-01), Բաբերդ, Թուրքիա), թուրք քաղաքական գործիչ։


== Կենսագրություն ==
Ծնվել է 1968 թվականի հունվարի 1-ին Բայբուրթ քաղաքում։ 1989 թվականին ավարտել է Ստամբուլի համալսարանը։ Նույն տարվանից աշխատել է ֆինանսների նախարարությունում։ 1993 թվականին եղել է ֆինանսական տեսուչ։ 2003 թվականին գլխավորել է գլխավոր եկամուտների վարչության բաժինը, 2007 թվականին զբաղեցրել է բյուջետային և ֆինանսական վերահսկողության գլխավոր տնօրենի պաշտոնը։ 2008 թվականի հոկտեմբերին ընտրվել է բարձրագույն կրթության խորհրդի կազմում, 2008 թվականի մարտից մտնում է Յասավիի անվան համալսարանի հոգաբարձուների խորհրդի կազմի մեջ։ 2009 թվականի հունիսի 12-ից մինչև 2015 թվականի փետրվարի 9-ը զբաղեցրել Է Թուրքիայի ֆինանսների նախարարի տեղակալի պաշտոնը։


=== Քաղաքական կարիերա ===
2015 թվականի փետրվարին Աղբալը լքել է պաշտոնը, որպեսզի մասնակցի նույն տարվա հունիսին կայացած խորհրդարանական ընտրություններին։ Նաջի Աղբալն առաջադրվել է Արդարություն և զարգացում կուսակցության Իլա Բայբուրդի օգտին և ընտրվել է։ Նույն տարվա նոյեմբերին վերընտրվել է։
Այն բանից հետո, երբ Արդարություն և զարգացում կուսակցությունը 2015 թվականի նոյեմբերին կայացած ընտրությունների արդյունքում խորհրդարանում մեծամասնություն ստացավ, վարչապետ Ահմեդ Դավութօղլուն Նաջի Աղբալին նոր կառավարությունում նշանակել է ֆինանսների նախարարի պաշտոնում։ Իր առաջին հայտարարության մեջ Աղբալը հայտարարել է, որ Թուրքիայի տնտեսությունը մտնում է բարեփոխումների նոր փուլ և հայտարարել է կառավարության հավատարմությունը ֆինանսական կարգապահության սկզբունքներին։ Նա նաև հայտարարել է հզոր ֆինանսական ենթակառուցվածքի անհրաժեշտության մասին՝ տնտեսական աճ ապահովելու համար։ Ֆինանսների նախարարի պաշտոնում Նաջի Աղբալի նախորդը՝ Մեհմեդ Շիմշեկը, գովել է Աղբալի աշխատանքը փոխնախարարի պաշտոնում, երկու նախարարներն էլ իրենց տնտեսական ծրագիրը մշակելիս հետևել են ֆիսկալ պահպանողականության սկզբունքին։


== Ծանոթագրություններ ==
Խութ (Սպարկերտի գավառ)

Անվան այլ կիրառումների համար տե՛ս՝ Խութ (այլ կիրառումներ)Խութ, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։
1858 թվականին ուներ 25 տուն, 1878 թվականին՝ 10 տուն, իսկ 1909 թվականին՝ 9 տուն հայ բնակիչ։
Խութն ուներ Ս. Աստվածածին անունով եկեղեցի, իսկ արևելյան կողմում էր գտնվում Ս. Թեոդորոս եկեղեցու ավերակները և եկեղեցուց քիչ հեռու գտնվող "Եկեղեցու աղբյուր" անվանումով մի սառնորակ աղբյուր։
Գյուղը թուրքերի կողմից թալանվել է 1895 թվականին։ Այդ մասին են վկայում Աղթամարի Խաչատուր կաթողիկոսի տեղեկագիրքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Անձնիշխանություն

Ավտոկրատիա (հունարեն՝ avokrateia անձնիշխանություն), անձի լիիշխանության վրա հիմնված կառավարման ձև։ Ավտոկրատիայի շարքին են դասվում կառավարման բռնապետա­կան ձևերը եւ բացարձակ միապետությունները։ «Ավտոկրատիա» տերմինն օգտագործվում է նաև «լիդերի» (ժոդովուրդների հայր, առաջնորդ, ֆյուրեր, կաուդիլիո և այլն) անսահմանափակ և ոչ մեկի կողմից չվերահսկվոդ ինքնիշխաության բնութագրման համար։


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Միխալովո (գյուղ, Վելիժսկի շրջան)

Միխալովո (ռուս.՝ Михалово), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստարայա Իվանովկա (գյուղ, Ախտիրկայի շրջան)

Անվան այլ կիրառումների համար տե՛ս՝ Ստարայա Իվանովկա (այլ կիրառումներ)Ստարայա Իվանովկա (ուկրաիներեն՝ Стара Іванівка), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Ստարայա Իվանովկա գյուղում բնակվում էր 395 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անկախության հուշարձան (Մեխիկո)

Անկախության հուշարձան կամ Անկախության հրեշտակ (իսպ.՝ El Ángel de la Independencia), անկախության հուշասյուն Մեխիկոյի կենտրոնական Պասեո դե լա Ռեֆորմա գլխավոր պողոտայի շրջանաձև խաչմերուկում։


== Պատմություն ==
Հուշարձանի կառուցման աշխատանքները սկսցել են 1910 թվականին՝ Մեքսիկայի անկախության պատերազմի հարուրամյա տարելիցին։ Հետագայում այն վերածվել է պատերազմի հերոսների դամբարանի։ Անկախության հուշասյունը համարվում է Մեխիկոյի ամենանշանակալի հուշարձաններից մեկը։ Այն հանդեսանում է տոնակատարությունների կամ ցույցերի հավաքատեղի։ Նմանություններ ունի Փարիզի Հուլիսյան սյան (July Column) և Բեռլինյան հաղթանակի սյան հետ։


== Նկարագրություն ==
Սյունը կառուցված է քառանկյուն պատվանդանի վրա, որի չորս կողմերի բրոնզե քանդակները խորհրդանշում են օրենքը, պատերազմը, արդարությունը և խաղաղությունը։ Նախապես ունեցել է դեպի պատվանդանը հասնող ինն աստիճաններ, այնուհետև ավելացվել են ևս 14 աստիճան։ Պատվանդանի ճակատային՝ դեպի Մեխիկո քաղաքի կենտրոն նայող հատվածում մակագրված է. "La Nación a los Héroes de la Independencia" («Ազգը հանուն անկախության հերոսների»)։ Այս մակագրության դիմաց առյուծի և երեխայի բրոնզե հուշարձանն է, որը խորհրդանշում է ուժը և պատերազմի ժամանակ ամեղ երիտասարդությանը։
Սյունի կողքին Անկախության պատերազմի հերոսների մարմարե արձանախումբն է։ Միայն սյունն ունի 36 մետր բարձրություն։ Հուշասյան ներսում գտնվող 200 աստիճանները հաղթահարելուց հետո բացվում է մայրաքաղաքի տեսարանը։
Հուշասյան կենտրոնում 6.7 մետր բարձրությամբ վեր է խոյանում հունական Նիկե աստվածուհու բրոնզե արձանը (վերականգնվել է 2006 թվականին, 7 տոննա)։ Աջ ձեռքում Հրեշտակը (ինչպես հաճախ անվանում են արձանին) Միգել Հիդալգոյի գլխին պահել է դափնեպսակը, որը խորհրդանշում է հաղթանակ, իսկ ձախ ձեռքին՝ կոտրված շղթա, ինչը խորհրդանշում է ազատությունը։


== Պատկերասրահ ==

		
		
		
		
		
		
		
		
		
		


== Գրականություն ==
Baird, David; & Bairstow, Lynne (2004)։ Frommer's Mexico 2005։ Wiley Publishing, Inc։ ISBN 0764567632 
Legorreta, Jorge (Sep. 18, 2002). «Tres figuras aladas erigidas a la libertad». La Jornada. In Spanish
Loaeza, Guadalupe (1998)։ El Ángel de nuestras nostalgias։ Plaza y Janés։ ISBN 9681103149  In Spanish
Blair, Kathryn Skidmore (2001)։ In The Shadow of The Angel։ First Books։ ISBN 0759606315 


== Ծանոթագրություններ ==


== Արտաքին հղումներ ==
Article from the defunct Cuban magazine Carteles featuring photographs of the monument after the 1957 earthquake. (Իսպաներեն)
Picture of el Ángel at sunset. Archived 2002-07-10 at the Wayback Machine.
Ավարայր

Անվան այլ կիրառումների համար տե՛ս՝ Ավարայր (այլ կիրառումներ)Ավարայր, գյուղ Մեծ Հայքի Վասպուրական նահանգում, Տղմուտ գետի աջ ափին։ Առաջին անգամ հիշատակվում է Եղիշեի և Ղազար Փարպեցու պատմագրքերում։ Ավարայրի մոտ գտնվող դաշտում 451–ի մայիսի 26-ին տեղի է ունեցել Ավարայրի ճակատամարտը։


== Տես նաև ==
Ավարայրի դաշտ
(8947) Միզուտանի

(8947) Միզուտանի (անգլ.՝ Mizutani), աստերոիդ աստերոիդների հիմնական գոտում։ Հայտնաբերվել է 1997 թվականի փետրվարի 14-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,757394 ա. մ., առավելագույնը մոտենում է 2,1821 ա. մ. հեռավորության վրա և հեռանում 3,3327 ա. մ.։ Արեգակի շուրջ մեկ ամբողջական պտույտ է կատարում 1672,42 երկրային օրվա ընթացքում, իր ուղեծրով շարժվելով միջինում 0,215256 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8947) Միզուտանի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չեզարե Պավեզե

Չեզարե Պավեզե (իտալերեն՝ Cesare Pavese [ˈtʃeːzare paˈveːze], սեպտեմբերի 9, 1908(1908-09-09)[…], Սանտո Ստեֆանո Բելբո, Կունեո, Պիեմոնտ, Իտալիա - օգոստոսի 27, 1950(1950-08-27)[…], Թուրին, Իտալիա), իտալացի գրող և թարգմանիչ։


== Կենսագրություն ==
Նա Թուրինի համալսարանում սովորել է անգլիական գրականություն, պաշտպանել է դիպլոմը Ուիթմանի ստեղծագործությունների հիման վրա։ Նա թարգմանել է Դեֆոյի, Դիքենսի, Մելվիլի,  Ջոյսի, Անդերսոնի, Գ. Սթայնի, Ֆոլքների, Դոս Փասոսի աշխատանքները,  հոդվածներ է հրապարակել ամերիկյան գրականության վերաբերյալ։
1932–1935-ական թվականներին, ընտանիքի ճնշման տակ, նա միացել է ֆաշիստական կուսակցությանը՝ միաժամանակ վարելով հակաֆաշիստական աշխատանքներ։ 1935 թվականն նա ձերբակալվել է, հեռացվել կուսակցությունից և ութ ամիս աքսորվել Կալաբրիա։ Պատերազմի տարիներին նա զորակոչվել է բանակ, սաստիկ ասթմայի պատճառով, նա վեց ամիս անցկացրել է հիվանդանոցում։
Պատերազմից հետո անդամագրվեցլ է Իտալիայի կոմունիստական կուսակցությանը, համագործակցել «Ունիտա» թերթի հետ։ Ապրել է Հռոմում, Միլանում, Թուրինում, աշխատել «Einaudi» հրատարակչությունում։ Նա ցավալի սիրավեպ և բաժանում է ապրել ամերիկացի կինոդերասանուհի Կոնստանս Դոուլինգի հետ (պատերազմից հետո նա մի քանի տարի ապրել է Իտալիայում և նկարահանվել իտալական ֆիլմերում)։ Նա ինքնասպան է եղե; 1950 թվականի օգոստոսի 27-ին Թուրինի «Ռոմա» հյուրանոցի սենյակներից մեկում`օգտագործելով քնաբեր դեղերի չափազանց մեծ չափաբաժին և գրություն է թողել.« Ես ներում եմ բոլորին և խնդրում եմ բոլորին ներել ինձ։ Շատ մի բամբասեք իմ մասին»։


== Արվեստ ==
Պավեզեի հիմնական թեման մարդու մենությունն է, սեփական ձախողման զգացումը, կյանքի անիրականությունը։ Իտալիայում և ամբողջ աշխարհում մեծ ժողովրդականություն են վայելում նրա  «Ապրելու արվետը» օրագրերը (հրատարակվել է 1952 թվականին)։


== Արվեստի գործեր ==
Lavorare stanca
Paesi Tuoi / Your Home Places
La Spiaggia / The Beach
Feria d'agosto
Il Compagno
Dialoghi con Leucò
Prima che il gallo canti
La bella Estate
La luna e i falò


== Ճանաչում ==
Պավեզեի ստեղծագործությունների հիման վրա ֆիլմեր են նկարահանել Մ. Անտոնիոնին («Ընկերներուհիներ», 1955), Ռաուլ Ռուիսը («Սոցիալիստական ​​ռեալիզմ», 1973),
Ժան–Մարի Շտրաուբ («Խավարից դիմադրություն», 1979, «Նրանց հետ այս հանդիպումները», 2006), և այլն)։
1950- Ստրեգա մրցանակ «Հրաշալի մրցանակ» ստեղծագործության համար


== Ծանոթագրություններ ==


== Գրականություն ==
Biasin G.-P. The smile of the Gods; a thematic study of Cesare Pavese’s works. Ithaca: Cornell UP, 1968
Lajolo D. An absurd vice: a biography of Cesare Pavese. New York: New Directions, 1983
Pampaloni G. Cesare Pavese. Camposampiero: Edizioni del Noce, 1982
O’Healy A. Cesare Pavese. Boston: Twayne Publishers, 1988
Gigliucci R. Cesare Pavese. Milano: B. Mondadori, 2001
Molinari G. O tu, abbi pietà: la ricerca religiosa di Cesare Pavese. Milano: Àncora, 2006


== Արտաքին հղումներ ==
Un animo tormentato(իտալ.)
Կենսագրություն(իտալ.)
Չեզարե Պավեզե (անգլ.) Internet Movie Database կայքում
Տուժա (այլ կիրառումներ)

Տուժա, կարող է վերաբերել՝

Տուժա - քաղաքատիպ ավան Ռուսաստանի Կիրովի մարզի Տուժինսկի շրջանի կազմում
Տուժա - գետ Ռուսաստանում, հոսում է Կիրովի մարզում Տուժինսկի շրջանում։ Գետաբերանը տեղակայված է Պիժմա գետի աջ ափին՝ 116 կմ հեռավորության վրա
Խարբերդի դաշտ

Խարբերդի դաշտ, գտնվում է Հայկական լեռնաշխարհում Արևելյան Եփրատի ստորին հոսանքում։ 900-1000 մ բարձրության բարդ աստիճանաձև իջվանք է Հայկական Տավրոսի լեռնային համակարգում։ Հիմքի այլուվիալ դարավանդային մասը ելուստներով բաժանվում է 2 մասի՝ Էլյազըղի և Մոլլաքենդի։ Արևելքում Արածանու հովտով միանում է Բալուի դաշտին, արևմուտքում՝ Եփրատի կիրճով Մալաթիայի դաշտին։ Օգտակար հանածոներից կան քրոմի, պղնձի, բազմամետաղների, մարմարի հանքավայրեր։ Կլիման ցամաքային է՝ ջերմաստիճանի օրական և սեզոնային խիստ տատանումներով։ Հունվարի միջին ջերմաստիճանը 0-ից -5 °C է՝ հուլիսինը՝ 24-26 °C, տարեկան տեղումները՝ 400-600 մմ։ Տարածված են շագանակագույն տափաստանային և լեռնամարգագետնային հողերը՝ իրենց բնորոշ բուսածածկույթով։ Ոռոգվող հողերում մշակում են բրինձ, բամբակ, խաղող և պտուղներ։
Եղվարդի ճակատամարտ

Եղվարդի ճակատամարտ, Սյունիքի ազատագրական պայքարի դրվագ։ Տեղի է ունեցել Դավիթ Բեկի զորախմբի ն Բարգուշատի Ֆաթհ-Ալի խանի զորքերի միջև՝ Եղիվարդ (Եղվարդ, այժմ՝ Հայաստանի Սյունիքի մարզում) գյուղի մոտ, Շուշանների դաշտում։ Պարբերաբար կրկնվող հարձակումներին վերջ տալու նպատակով, Չավնդուրի Թորոս իշխանը անցկացրել է ընդհանուր զորահավաք և հարձակման պատրաստվել Օրդուբադը գրաված օսմանյան թուրքերի վրա։ Արծվանիկ գյուղի մելիք Ֆրանգյուլն առերես միացել է Թորոսին և նրան համոզել սկզբում հարձակվել օսմանցիներին դաշնակցած Ֆաթհ-Ալիի վրա։ Սակայն ճակատամարտի վճռական պահին իր ջոկատով դավաճանաբար թիկունքից հարվածել է հայկական զորաբանակին։ Թորոսը զոհվել է, հայերը՝ պարտություն կրեցին, որը բացասաբար է անդրադարձել ազատագրական շարժման ընթացքի վրա։
Պոդգորիե (այլ կիրառումներ)

Պոդգորիե, կարող է վերաբերել՝

Պոդգորիե - գյուղ, Ուկրաինայի Նիկոլաևի մարզի Պերվոմայսկի շրջանում
Պոդգորիե - գյուղ, Ուկրաինայի Պոլտավայի մարզի Վելիկա Բոգաչկայի շրջանում
Պոդգորիե - գյուղ, Ուկրաինայի Վոլինի մարզի Ռատնովի շրջանում
Կոդրոնջանոս

Կոդրոնջանոս (իտալերեն՝ Codrongianos, կոմունա Իտալիայում, Սարդինիայի մարզում՝ Սասարի գավառում։
Բնակչությունը կազմում է 1281 մարդ (2008 թվականի տվյալներով), բնակչության խտությունը կազմում է 42 մարդ/կմ²։ Զբաղեցնում է 30 կմ² մակերես տարածք։
Փոստային ինդեքսն է՝ 7040։ Հեռախոսային կոդը՝ 079։
Բնակավայրի հովանավորն է Սուրբ Պավելը։ Տոնը նշվում է հունվարի 25-ին։ Կոմունայում է գտնվում 12-րդ դարի Սակարգիայի բազիլիկան։


== Ժողովրդագրություն ==
Բնակչության փոփոխություն։


== Համայնքի վարչակազմ ==
Հեռախոսահամար՝ 079 435015
Էլեկտրոնային փոստ՝ sindaco@comunecodrongianos.it
Պաշտոնական կայք՝ http://www.comunecodrongianos.it/


== Արտաքին հղումներ ==
http://www.comunecargeghe.it/ Archived 2014-01-05 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սամտրեդիա (ֆուտբոլային ակումբ)

Անվան այլ կիրառումների համար տե՛ս՝ Սամտրեդիա (այլ կիրառումներ)«Սամտրեդիա» Ֆուտբոլային Ակումբը մասնագիտական ֆուտբոլային ակումբ է, որը հանդես է գալիս Սամտրեդիաում։


== Պատմություն ==
«Սամտրեդիա» Ֆուտբոլային Ակումբը հիմնադրվել է 1936 թվականին, Սամտրեդիա քաղաքում։


== Ներկա կազմ ==
Օգոստոսի 1, 2009
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Սամտրեդիա ՖԱ-ի պաշտոնական կայքէջը (վրաց.)
Բրիտանական գրադարան

Բրիտանական գրադարան (British Library), Մեծ Բրիտանիայի ազգային գրադարան։ 1972թ. Պառլամենտի կողմից որոշում է ընդունվել ստեղծել Բրիտանական թանգարանի գրադարանների համախմբման և այլ հայտնի հավաքածուների հիման վրա։ 1973 թվականի հուլիսի 1-ին Լոնդոնում բացվել է գրադարանի նոր շենքը։ Աշխարհում երկրորդն է իր չափերով /աղբյուրը նշված չէ/ Կոնգրեսի գրադարանից հետո /ԱՄՆ, Վաշինգտոն/:


== Պատմություն ==
Բրիտանական գրադարանն իր ժամանակակից կարգավիճակն ու անվանումը ստացել է 1972 թվականին Բրիտանական գրադարանի մասին օրենքի ընդունումով (անգլ. The British Library Act): Նրան համապատասխան համախմբվել են Բրիտանական թանգարանի, Ազգային կենտրոնական (հիմնադրված 1916 թ.), Արտոնագրային բյուրոյի, ինչպես նաև Բրիտանական ազգային մատենագիտական, Ազգային գրադարան-բաժանորդագրի և գիտատաեխնիկական տեղեկատվության ազգային բյուրոյի գրադարանները։
Ազգային կենտրոնական գրադարանի համահավաք գրացուցակների և Ազգային գրադարան-բաժանորդագրի հիման վրա 1973 թվականին ստեղծվեց փաստաթղթերի տրամադրման կենտրոն։


== Գրադարանի ղեկավարումն ու կառուցվածքը ==
Բրիտանական գրադարանը ֆինանսավորվում է պետության կողմից, ինչպես նաև ստանում է լրացուցիչ միջոցներ վճարովի ծառայություններից, զոհաբերություններից և հովանավորների կողմից։ Գրադարանի ղեկավար կազմի մեջ մտնում են 8-ից 13 մարդ։ Նրանցից մեկը նշանակվում է միապետի կողմից, մյոս անդամները՝ նախարարի կողմից։ Գլխավոր գործադիր տնօրենը համարվում է կառավարող նախագահի տեղակալը։
Բրիտանական գրադարանում ղեկավարման բարելավման համար առաջին անգամ աշխարհում 1985 թվականին կազմվել է երկարաժամկետ ստրատեգիական ծրագիր՝ ուղղված նրա աշխատանքի բարելավմանը։
Բրիտանական գրադարանն ունի երեք բաժին.

Բրիտանական գրադարան, մասնաշենքը կայարանային շրջանում Սբ.Պանկրաս (St. Pancras). Այստեղ, գլխավոր մասնաշենքում, որի շինարարությունն սկսվել է 1997 և ավարտվել 1999 թվականին, գտնվում են հիմնական գրքային հավաքածուները։
Թերթերի գրադարանը Լոնդոնում Քոլինդեյլ (Newspaper Library in London (Colindale), ներառում է ամբողջ աշխարհի թերթերի և ամսագրերի 50000 հավաքածու։
Բրիտանական գրադարան Բոստոնում (British Library in Boston Spa, Yorkshire), գրադարանային սպասարկման մասնաճյուղ, որն զբաղվում է միջգրադարանային բաժնույթով և կատարում Մեծ Բրիտանիայի այլ քաղաքների, ինչպես նաև արտասահմանյան ընթերցողների պատվերները /տարեկան 4 միլիոն պատվեր/:Մուտքը գրադարանի ընթերցասրահներ անվճար է, առանց տարիքային սահմանափակման :18 տարեկանից ցածր ընթերցողները, ովքեր կարող են օգտվել այլ գրադարաններից, ընթերցասրահից օգտվել չեն կարող։ Գիտական աշխատություններ ուսումնասիրող ընթերցողները ստանում են ընթերցողական տոմս, որը հնարավորություն է ընձեռում օգտվելու Բրիտանական գրադարանի հավաքածուներից։


== Ծանոթագրություններ ==
(4892) Քրիսպոլաս

(4892) Քրիսպոլաս (անգլ.՝ Chrispollas), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 11-ին CERGA հետազոտական կենտրոնի կողմից Կոսոլում։
Միջին հեռավորությունը Արեգակից կազմում է 2,335056 ա. մ., առավելագույնը մոտենում է 2,1047 ա. մ. հեռավորության վրա և հեռանում 2,5654 ա. մ.։ Արեգակի շուրջ մեկ ամբողջական պտույտ է կատարում 1303,3 երկրային օրվա ընթացքում, իր ուղեծրով շարժվելով միջինում 0,276222 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4892) Քրիսպոլաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հոկտեմբերի 28

Հոկտեմբերի 28, տարվա 301-րդ (նահանջ տարիներին՝ 302-րդ) օրն է։

Տարվա ավարտին մնում է 64 օր։


== Դեպքեր ==
1420 - Մին դինաստիան Արգելված քաղաքի շինարարության ավարտից հետո Պեկինը հայտարարում է իր մայրաքաղաքը,
1492 - Քրիստափոր Կոլումբոսը հայտնաբերում է Կուբան,
1886 - Նյու Յորքում տեղի ունեցավ Ազատության արձանի պաշտոնական բացումը
1892՝ Կայացավ առաջին շարժանկարի հանրային ցուցադրությունը
1900 - Ֆրանսիայի մայրաքաղաքում փակվեցին Երկրորդ Օլիմպիական խաղերը
1918 - Առաջին համաշխարհային պատերազմ՝
Չեխոսլովակիան հայտարարում է Ավստրա-Հունգարիայից անկախանալու մասին
2014 - Հադրութը (Արցախ) և Բըրբանքը (ԱՄՆ) դարձել են բարեկամ քաղաքներ


== Ծնունդներ ==
1817 - Ղևոնդ Հովնանյան, հայ բանասեր և լեզվաբան
1857 - Գևորգ Բաշինջաղյան, հայ նկարիչ, գրող և հասարակական գործիչ
1885 - Վելիմիր Խլեբնիկով Велимир Хлебников ռուս բանաստեղծ և թատերագիր
1887 - Թագուհի Շահնազարյան, դաշնակահար
1903 - Իվլին Վո, Evelyn Waugh անգլիացի գրող
1914 - Ռիչարդ Լորենս Միլինգթոն Սինգ, Richard Synge անգլիացի կենսաքիմիկոս
1933 - Գարինչա Garrincha, բրազիլացի ֆուտբոլիստ
1938 - Կարինե Լիսիցյան, խորհրդահայ երգչուհի
1950 - Վեհարի Արտավազդի Սաքանյան, բժիշկ, մոլեկուլային կենսաբան
1955 - Բիլ Գեյթս (Ուիլյամ Հենրի Գեյթս III) Bill Gates ամերիկացի գործարար
1956 - Մահմուդ Ահմադինեժադ, իրանցի քաղաքական գործիչ
1959 - Նունե Աղբալյան, նկարչուհի
1967 - Ջուլիա Ռոբերտս Julia Roberts ամերիկացի դերասանուհի
1981 - Միլան Բարոշ Milan Baroš չեխ ֆուտբոլիստ
1982 - Սվետլանա Լոբոդա Свiтлана Лобода ուկրաինացի երգչուհի
1983 - Պետո Պողոսյան, հայ նկարիչ


== Մահեր ==
1270՝ Հայոց Կիլիկիայի թագավոր Հեթում Ա
1704՝ բրիտանացի մանկավարժ և փիլիսոփա Ջոն Լոք
1936՝ վրացի նկարիչ Գեորգի Գաբաշվիլի
1963՝ բանասեր և պատմաբան Ներսես Ակինյան
1969՝ ռուս սովետական բանաստեղծ Կորնեյ Չուկովսկի
Արցախի պատերազմում զոհվածներ՝
1992՝
Համլետ Անդրեասյան
Էդուարդ Առստամյան
1993՝ սովետական գրականագետ Յուրի Լոտման
1998՝ դերասան Լեոնարդ Սարգսյան
2001՝ վիրաբույժ Կարեն Դարբինյան


== Տոներ ==
Անիմացիայի միջազգային օրը
Չեխոսլովակիայի հիմնադրման օրը՝
Չեխիա
Սլովակիա
'Οχι-ի օր
Հունաստան
Կիպրոս
Հունական սփյուռք
Ֆաշիստական օկուպացիայից ազատագրվելու օր՝
Ուկրաինա


== Ծանոթագրություններ ==
(1911) Շուբարտ

(1911) Շուբարտ (անգլ.՝ Schubart), աստերոիդ աստերոիդների գոտու արտաքին մասում։ Հայտնաբերվել է 1973 թվականի հոկտեմբերի 25-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 3,979258 ա. մ., առավելագույնը մոտենում է 3,3187 ա. մ. հեռավորության վրա և հեռանում 4,6399 ա. մ., իսկ Երկրի ուղեծրին Շուբարտ աստերոիդը նվազագույնը մոտենում է 2,3363 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2899,36 երկրային օրվա ընթացքում, իր ուղեծրով շարժվելով միջինում 0,124166 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,65° անկյուն։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1911) Շուբարտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վելիկի Պրավուտին

Վելիկի Պրավուտին (ուկրաիներեն՝ Великий Правутин), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Վելիկի Պրավուտին գյուղում բնակվում էր 505 մարդ։ Բնակավայրը զբաղեցնում է 1,74 կմ² տարածք։ Բնակչության խտությունը կազմում էր 290,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոսելիե (այլ կիրառումներ)

Նովոսելիե, կարող է վերաբերել՝

Նովոսելիե - գյուղ, Ուկրաինայի Նիկոլաևի մարզի Կազանկայի շրջանում
Նովոսելիե - գյուղ, Ուկրաինայի Նիկոլաևի մարզի Նովի Բուգի շրջանում
Նիկոլաևկա (գյուղ, Նիկոլաևի գյուղական խորհուրդ)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Նիկոլաևկա գյուղում բնակվում էր 805 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերխոսուլկա (գյուղ, Բելոպոլիեի շրջան)

Վերխոսուլկա (ուկրաիներեն՝ Верхосулка), գյուղ Ուկրաինայի Սումիի մարզի Բելոպոլիեի շրջանում։ Հիմնադրվել է 1678 թվականին։
2001 թվականի տվյալներով Վերխոսուլկա գյուղում բնակվում էր 467 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խուան Մանուել Ֆրուտոս

Խուան Մանուել Ֆրուտոս Էսկուռա (իսպ.՝ Juan Manuel Frutos Escurra, հունիսի 12, 1879(1879-06-12), Ասունսյոն, Պարագվայ - ապրիլի 15, 1960(1960-04-15), Ասունսյոն, Պարագվայ), պարագվայական փաստաբան և քաղաքական գործիչ, երկրի ժամանակավոր նախագահ 1948 թվականի հունիսի 3-ից 1948 թվականի օգոստոսի 15-ը։ Նա նախկին նախագահ գեներալ Խուան Անտոնիո Էսկուրրայի զարմիկն էր։ Նա դատական իշխանության ներկայացուցիչ էր և նշանակել է նախագահ Հիգինիո Մորինյիգոյի փոխարեն, որը փորձել էր երկարացնել իր կառավարման ժամկետը։
Եվգենի Միլերյան

Եվգենի Ալեքսանդրի Միլերյան (մայիսի 19, 1913(1913-05-19), Փոթի, Քութայիսի նահանգ, Կովկասի փոխարքայություն, Ռուսական կայսրություն - 1986), հայ խորհրդային հոգեբան, հոգեբանական գիտությունների դոկտոր (1968), պրոֆեսոր (1969)։


== Կենսագրություն ==
Ավարտել է Սումիի մանկավարժական ինստիտուտը։ Աշխատել է Կիևի Հոգեբանության ԳՀԻ-ում նախ՝ գիտաշխատող, ապա՝ աշխատանքային հոգեբանության սեկտորի վարիչ։ 1975 թվականից Խաչատուր Աբովյանի անվան հայկական մանկավարժական ինստիտուտի հոգեբանության պրոբլեմային լաբորատորիայի աշխատանքային հոգեբանության և պրոֆտեխնիկական կրթության սեկտորի վարիչն է։ Հետազոտությունները վերաբերում են աշխատանքային հոգեբանության և պրոֆտեխնիկական կրթության հարցերին։ Միլերյանը ստեղծել է մի շարք սարքեր ու մեխանիզմներ, որոնք կիրառվում են նյարդային գործունեության անհատական առանձնահատկությունների, ուշադրության (ատենցիոմետր), հուզական-կամային գծերի (էմոկորդինոմետր, վոլյունտոգրաֆ) և այլ պարամետրերի չափսան համար։ Միլերյանը հեղինակ է նաև մի շարք գյուտերի («Օպտիկական զգայությունների ցուցադրման սարք», «Վարորդների մասնագիտական պիտանիության ստուգման սարք» և այլն)։


== Ծանոթագրություններ ==
Ստյուարտ (Նեչակոյի վտակ)

Ստյուարտ (անգլ․ Stuart River), գետ Կանադայի Բրիտանական Կոլումբիայի նահանգում, Նեչակո գետի վտակներից։


== Աշխարհագրություն ==
Գետը սկիզբ է առնում Ստյուարտ լճից և հոսում է դեպի հարավ–արևելք Բրիտանական Կոլումբիայի կենտրոնական մասով մինչև Նաչենկո գետի միանալը՝ Պրինս–Ջորջ քաղաքից արևմուտք։ Ստյուարտ գետի երկարությունը կազմում է 110 կմ (415 կմ, եթե գետի ակունք հաշվենք Դրիֆտվուդ գետի ակունքից), իսկ ավազանի մակերեսը հավասար է 16 200 կմ²։ Գետի ավազանը որոշ չափով մտնում է Նեչանկոյի սարահարթ, բնութագրված առանձնահատկություններով, որոնք հանդիսանում են փոքր լճերի և գետերի առատությունը։ Ցածր, բայց տպավորիչ լեռնաշղթաները շրջապատում են գետին, բացահայտելով հրաշալի  վայրեր։


== Բուսականություն և կենդանական աշխարհ ==
Ստյուարտ գետի ավազանը ծածկված է մերձափնյա և լեռնային անտառներով։ Անտառներում աճում են Դուգլասյան բրգաձև սոճի, լայնափշատերև փաթաթված սոճի, եղևնի, կաղամախի, կեչի։ Անտառաթփուտներում՝ ուռենի, հոնի ծառ և լաստենի։ Բլուրների լանջերին հաճախ հանդիպում են գաճաճ գիհիներ։
Կենդանական աշխարհը ներկայացնում են եղնիկները, եղջերուները և վապիտիները։ Փողահար կարապները ձմեռում են գետի վերևամասերում։ Ստյուարտ գետը հանդիսանում է Կանադայի «սաղմոնաձկնային» գետերից մեկը, առանձին տարիներ մինչ մեկ միլիոն սովորական սաղմոնաձկներ բարձրանում են Ստյուարտ գետի
գետակներով և վտակներով վեր՝ ձվադրման համար։ Գետի գլխավոր հարստությունը սաղմոնն է։


== Օգտակար հանածոներ ==
Գետի շրջկայքը հարուստ է ոսկով, ցինկով, պղինձով, կապարով և մոլիբդենով։ Դոգ–Կրիկ և Տսախ–Կրիկ վտակներից ոսկի են հանում սկսած 1930–ական թվականներից (ընդհատումներով)։ Կան նաև կրաքարի, տալկի, մագնեզիտի հանքեր։
Գետն անվանվել է Ջոն Ստյուարտի պատվին, ով 1808 թվականին Սայմոն Ֆրեյզերի արշավի մասնակիցներից էր։


== Արտաքին հղումներ ==
https://ru.wikipedia.org/wiki/%D0%A1%D1%82%D1%8C%D1%8E%D0%B0%D1%80%D1%82_%28%D0%BF%D1%80%D0%B8%D1%82%D0%BE%D0%BA_%D0%9D%D0%B5%D1%87%D0%B0%D0%BA%D0%BE%29
http://www.env.gov.bc.ca/bcparks/heritage_rivers_program/bc_rivers/stuart_river.html
Բոլշայա Մարտինովկա (Մարտինովսկի շրջան)

Բոլշայա Մարտինովկա (ռուս.՝ БольшаяМартыновка), գյուղ (սլոբոդա) Ռուսաստանի Դաշնության Ռոստովի մարզի Մարտինովսկի շրջանում։ Մարտինովսկի շրջան և Մարտինովսկի գյուղական համայնքի վարչական կենտրոնն է։
2002 թ. տվյալներով Բնակչությունը կազմում է 6 823 մարդ։ Հիմնվել է 1772 թ.։
(9550) Վիկտորբլանկո

(9550) Վիկտորբլանկո (անգլ.՝ Victorblanco), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 15-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,643702 ա. մ., առավելագույնը մոտենում է 2,4104 ա. մ. հեռավորության վրա և հեռանում 2,877 ա. մ.։ Արեգակի շուրջ մեկ ամբողջական պտույտ է կատարում 1570,06 երկրային օրվա ընթացքում, իր ուղեծրով շարժվելով միջինում 0,22929 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9550) Վիկտորբլանկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դատավճիռների համակցություն

Դատավճիռների համակցություն, երկու կամ ավելի դատավճռի կայացումը մեկ անձի նկատմամբ։ Դատավճիռների համակցությամբ պատիժ նշանակվում է այն անձանց նկատմամբ, ովքեր նախկին պատիժը կրելիս կատարել են նոր հանցագործություն։ Հաշվի առնելով վտանգավորությունը՝ այդ հանցագործությունների համար պատժի նշանակման ավելի խիստ կարգ է սահմանվում, քան մի քանի հանցագործություն կատարած, սակայն առաջին անգամ քրեական պատասխանատվության ենթակա անձի նկատմամբ։ Դատավճիռների համակցությամբ պատիժ է նշանակվում վերջին հանցագործության համար, որին ամբողջովին կամ մասամբ միացվում է նախկին պատժաչափի չկրած մասը՝ չգերազանցելով կատարված հանցագործության համար նախատեսված հոդվածի պատժաչափը։ Դատավճռի համակցությամբ պատիժ նշանակելիս կարգապահական գումարտակի, աքսորի, արտաքսման և ուղղիչ աշխատանքների 3 օրը հավասարեցվում է ազատազրկման 1 օրվան։ Դատավճռի համակցությունը տարածվում է նաև պայմանական դատապարտվածների վրա։
Վեյկ ան Զեյի շախմատային մրցաշար 2008

Վեյկ ան Զեյ 2008 («Կորուս—2008»), 70-րդ միջազգային շախմատային ավանդական մրցաշար, որը կայացել է 2008-ի հունվարի 11-27-ին Նիդերլանդների Վեյկ ան Զեյ քաղաքում։ Քանի որ այս մրցաշարն ընդգրկվել էր ՖԻԴԵ-ի «Մեծ սաղավարտի» մրցաշարերի շարքում, միավորների հավասարության դեպքում հաղթողը որոշվեց լրացուցիչ ցուցանիշներով։ Նախկինում հավասարության դեպքում հաղթող էին հռչակվում հավասար քանակությամբ առավելագույն միավոր վաստակած բոլոր մասնակիցները։ A մրցաշարի հաղթող դարձավ Հայաստանի շախմատային առաջատար Լևոն Արոնյանը, որը, ինչպես և նորվեգացի Մագնուս Կառլսենը, վաստակել էր 8 միավոր և հաղթող էր ճանաչվել լրացուցիչ ցուցանիշներով։

Մրցաշարի կարգը` 20-րդ (միջին վարկանիշը` 2742)։
Անցկացման վայրը` De Moriaan դահլիճ։Վիճակահանությամբ Արոնյանին բաժին էր հասել 6-րդ համարը։


== Մասնակիցները ==
¹) վարկանիշերը տրված են 2008-ի հունվարի 1-ի դրությամբ


== Արդյունքներն ըստ խաղափուլերի ==


== Մրցաշարային աղյուսակ ==


== Տես նաև ==
Վեյկ ան Զեյի շախմատային մրցաշար 2007
Վեյկ ան Զեյի շախմատային մրցաշար 2012
Վեյկ ան Զեյի շախմատային մրցաշար 2014


== Ծանոթագրություններ ==


== Աղբյուրներ ==
Մրցաշարի պաշտոնական էջը
Մրցաշարը ChessPro.ru կայքում
(3015) Քենդի

(3015) Քենդի (անգլ.՝ Candy), աստերոիդ աստերոիդների գոտու արտաքին մասում։ Հայտնաբերվել է 1980 թվականի նոյեմբերի 9-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,399381 ա. մ., առավելագույնը մոտենում է 2,8233 ա. մ. հեռավորության վրա և հեռանում 3,9755 ա. մ.։ Արեգակի շուրջ մեկ ամբողջական պտույտ է կատարում 2289,28 երկրային օրվա ընթացքում, իր ուղեծրով շարժվելով միջինում 0,157255 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3015) Քենդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆեդոսեևկա (այլ կիրառումներ)

Ֆեդոսեևկա, կարող է վերաբերել՝

Ֆեդոսեևկա - ավան Ռուսաստանի Դաշնության Ռոստովի մարզի Նեկլինովսկի շրջանում
Ֆեդոսեևկա - գյուղ Ռուսաստանի Դաշնության Ռոստովի մարզի Զավետինսկի շրջանում
Կոդեքս (հեռուստասերիալ)

«Կոդեքս» (անգլ.՝ The Code), դրամա ժանրի ամերիկյան հեռուստասերիալ, որը սկսել է հեռարձակվել 2019 թվականի ապրիլի 9-ից «CBS» հեռուստաալիքով։
2019 թվականի հուլիսի 24-ին՝ առաջին եթերաշրջանի հեռարձակումից հետո, «CBS» հեռուստաընկերությունը դադարեցրել է հեռուստասերիալի հեռարձակումը։


== Սյուժե ==
Ֆիլմը ռազմական իրավաբանների մասնագիտական և անձնական կյանքի մասին է։ Մինչդեռ «Ծովային կատուները» պաշտպանում են շարքային քաղաքացիների կյանքը, ռազմական իրավաբանները պաշտպանում են «Ծովային կատուների» և ԱՄՆ բանակի այլ ներկայացուցիչների շահերը։


== Դերերում ==
Լյուկ Միտչել՝ կապիտան Ջոն «Էյբ» Աբրահամ, ծովային հետևակի նախկին սպա։ Նա վիրավորվել Է Աֆղանստանում ծառայության ժամանակ և փաստաբան է դարձել այն բանից հետո, երբ նրան բժշկական ցուցումներով ծառայության համար ոչ պիտանի են ճանաչել։
Դանա Դիլեյնի՝ գնդապետ (հետագայում բրիգադի գեներալ) Գլեն Թերբնուլ, որը վերահսկում է փաստաբաններին և օգնում նրանց կողմնորոշվել քաղաքականության և շրջակա իրավական համակարգի մեջ։
Աննա Վուդ՝ կապիտան Մայա Դոբինս
Ատո Էսանդա՝ մայոր Թրեյ Ֆերի
Րաֆֆի Բարսումյան՝ ենթասպա Ռամի Ախմադի
Ֆիլիպա Սու՝ լեյտենանտ Հարփեր Լի


== Սերիաների ցանկ ==


== Քննադատների արձագանք ==
Հեռուստասերիալն արժանացել է կինոքննադատների միջին արձագանքին։ «Rotten Tomatoes» կայքում ֆիլմն ունի 36% վարկանիշ՝ հիմնված 10-ից 6,5 միջին միավորով 11 գրախոսության վրա։ «Metacritic» կայքում ֆիլմն ունի 100-ից 56 գնահատական՝ հիմնված 5 գրախոսության վրա, որոնք համապատասխանում են «խառը կամ միջին ակնարկներ» կարգավիճակին։


== Ծանոթագրություններ ==
Սուրբ Կիրակոսի վանք

Սուրբ Կիրակոսի վանք, Հայ առաքելական եկեղեցի, գտնվում է Արևմտյան Հայաստանի Երզնկա քաղաքից մոտ 8 կմ դեպի հարավ-արևելք՝ Մնձուրի լեռների ստորոտին։
Վանքի հարևանությամբ էր գտնվում քրդաբնակ Քրտգեղ գյուղը։ Վանքից բացվում էր գեղեցիկ տեսարան դեպի Երզնկայի հովիտ։
Մեծ եղեռնի նախաշեմին եկեղեցին բաղկացած էր եկեղեցուց, կացարանից և երկու հովանոցներից։ Եկեղեցում էր պահվում Սուրբ Կիրակոսի մասունքները և մի քանի ձեռագիր մագաղաթյա մատյաններ։
Վանքը պարսպապատ չեր, զուրկ էր նաև այգիներից և մշակելի հողերից։ Վանապահները զբաղվում էին միայն անասնապահությամբ։ Վանքի մյուս կողմում՝ Սուրբ Եղիա կոչվող դալարագեղ սարն էր, իսկ ձորի մեջ էր գտնվում մի լույսաղբյուր։ Հանդիպակաց լեռան լանջին էր գտնվում Մատուռիկ կոչվող քարայրը, ըստ ավանդության, այն ծառայել է ճգնարան Սուրբ Կիրակոսի համար։
Վանքը խնամում էին Երզնկայի հայ արհեստավորներից կազմված հոգաբարձությունը, «որ փոյթ կը տանի շէնացնել ու զարգացնել վանքն տակաւ»։ Ուխտավորները շատ էին այցելում այս վանք․ վանքը մոտ էր քաղաքին։


== Ծանոթագրություններ ==
Յուրգորդեն ՖԱ

Յուրգորդեն, շվեդական ֆուտբոլային ակումբ Ստոկհոլմում։ Ակումբը հիմնադրվել է 1891 թվականի մարտի 12-ին։ Իր տնային հանդիպումներ ակումբը անցկացնում է «Տելե2 Արենա» մարզադաշտում։ Ակումբը «ՍՖԱ»-ի անդամ։


== Ձեռքբերումներ ==
Շվեդիայի 12-ակի չեմպիոն (1912,1915,1917,1920,1955,1959,1964,1966,2002,2003,2005,2019թ.թ.),4-ակի գավաթակիր ( 1990, 2002, 2004, 2005թ.թ.)գավաթի եզրափակիչներին ևս չորս անգամ մասնակից է եզել(1951,1975,1989,2013թ.թ.)։


== Ծանոթագրություններ ==


== Արտաքին հղումներ ==
Պաշտոնական կայքը
Ալ-Ջալաա

Ալ-Ջալաա (արաբ․՝ الجلاء‎‎), քաղաք Սիրիայի Արաբական Հանրապետության արևելյան հատվածում՝ Դեյր-էլ-Զորի մարզի Աբու Քամալի գավառում, Եփրատ գետի ափին։ Հանդիսանում է համանուն շրջանի վարչական կենտրոնը։
Մոտակա բնակավայրերն են՝ արևմուտքում ալ-Աբասը, հարավում ալ-Ռամադին և Աբու Քամալը, իսկ հյուսիսում Քարաջին և Հաջինը։ Համաձայն Սիրիայի կենտրոնական վիճակագրական ծառայության տեղեկատվության՝ Ալ-Ջալաան 2004 թվականին ունեցել է 9171 բնակչություն։


== Ծանոթագրություններ ==
Էլվին Ջոնսոն

Էլվին Սոնդերս Ջոնսոն (անգլ.՝ Alvin Saunders Johnson, դեկտեմբերի 18, 1874(1874-12-18), Homer, Դակոտա շրջան, Նեբրասկա, ԱՄՆ - հունիսի 7, 1971(1971-06-07) կամ հուլիսի 7, 1971(1971-07-07), Նյու Յորք, Նյու Յորք, ԱՄՆ), ամերիկյան տնտեսագետ, Նոր դպրոց համալսարանի համահիմնադիր և առաջին տնօրեն, 1936 թվականին Ամերիկյան տնտեսական ասոցիացիայի նախագահ։


== Կենսագրություն ==
Էլվինը ծնվել է 1874 թվականի դեկտեմբերի 18-ին, ԱՄՆ Նեբրասկա նահանգի Հոմեր քաղաքում, դանիացի գաղթականների ընտանիքում։ Ուսուցումն անցել է Նեբրասկա նահանգի հանրային դպրոցներում։
1893 թվականին ընդունվել է Նեբրասկա-Լինքոլնի համալսարան, որտեղ ուսումնասիրել է տնտեսությունը և դասական ու գերմանական գրականությունը։ 1897 թվականին Նեբրասկայի համալսարանում ստացել է արվեստի բակալավրի աստիճան։ 1898 թվականի իսպանա-ամերիկյան պատերազմի ընթացքում ծառայել է ԱՄՆ բանակում։ 1902 թվականին ստացել է փիլիսոփայության դոկտորի աստիճան Կոլումբիայի համալսարանում։
Դասախոսական գործունեությունը սկսել Է Կոլումբիայի համալսարանում, ապա 1906-1907 թվականներին դասավանդել է Նեբրասկայի համալսարանում, 1907-1909 թվականներին՝ Տեխասի համալսարանում, 1909-1911 թվականներին՝ Չիկագոյի համալսարանում, 1911-1912 թվականներին՝ Սթենֆորդի համալսարանում, 1912 թվականին՝ Կոռնելի համալսարանում։
1917 թվականին աշխատել Է Վաշինգտոնի ազգային պաշտպանության խորհրդում։ 1902-1906 թվականներին եղել է Political Science Quarterly ամսագրի խմբագիրը, իսկ 1917 թվականից՝ The New Republic-ի խմբագիրը։ 1918 թվականին եղել է Նյու Յորքի New School համալսարանի հիմնադիրներից մեկը, իսկ 1922-1945 թվականներին՝ դրա տնօրեն։ Համալսարանը ստացել է «Աքսորի համալսարան» անվանումը, որտեղ Ջոնսոնի ջանքերի շնորհիվ աշխատել են 184 արտասահմանցի գիտնականներ, որոնք փրկվել են նացիստներից։ 1933 թվականի 12 ֆակուլտետներից 1941 թվականին այն հասել է 26-ի, իսկ աշակերտների թիվը գերազանցել է 520 ուսանողը։ 1924 թվականին դարձել է սոցիալական գիտությունների հանրագիտարանի խմբագիր։ 1945 թվականին հրաժարական է տվել։
Էլվին Ջոնսոնը մահացել է 1971 թվականի հունիսի 7-ին Նյու Յորք նահանգի Ապեր Նայեկ քաղաքում։


=== Ընտանիք ===
Ջոնսոնն ամուսնացել է Էդիթ Հենրի Ջոնսոնի հետ։


== Հիշատակ ==
2012 թվականին Էլվին Ջոնսոնը մտել է Նեբրասկա նահանգի Փառքի սրահ։


== Մրցանակներ ==
Իր նվաճումների համար արժանացել է պատվավոր դոկտորական աստիճանների Նոր դպրոցից, Բրանդեյ համալսարանից, Նեբրասկայի համալսարանից, Հիբրու Յունիոն քոլեջից, Յեշիվ համալսարանից, ինչպես նաև Բրյուսելյան համալսարանից, Ալժիրի համալսարանից և Հեյդելբերգյան համալսարանից։


== Մատենագրություն ==


== Ծանոթագրություններ ==
Զանգեզուր (այլ կիրառումներ)

Զանգեզուր, հայկական աշխարհագրական տեղանուն է, որը կարող է օգտագործվելլ՝

Զանգեզուր, պատմական շրջան Հայաստանի հարավում
Զանգեզուր, գավառ Ելիզավետպոլի նահանգի կազմում (1868-1918)
Զանգեզուր, լեռնաշղթա ՀՀ հարավ-արևելքում
Զանգեզուր, Հայաստանի 26 արգելավայրերից մեկը
Զանգեզուր, հայկական գեղարվեստական կինոնկար է (1938)
Զանգեզուր, ֆուտբոլային ակումբ Գորիսից


== Տես նաև ==
Զանգեզուրի պղնձամոլիբդենային կոմբինատ
Զանգեզուրի բազմակամարածալք
Զանգեզուրի ինքնապաշտպանություն
Զանգեզուրի երկրաշարժ
Թլմին

Թլմին, գյուղակ Արևմտյան Հայաստանում, Դիարբեքիրի վիլայեթի Սիլվանի գավառակում։
Մինչև 1915 թվականի Մեծ եղեռնը գյուղում նաև հայեր էին բնակվում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կազորեցո

Կազորեցո  (իտալերեն՝ Casorezzo, կոմունա Իտալիայում, Լոմբարդիա մարզի Միլան գավառում։
Բնակչությունը 4628 մարդ է։ Բնակչության միջին խտությունը՝ 771 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 20010։ Հեռախոսային կոդը՝ 02։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Նոր Աֆոն

Նոր Աֆոն (վրաց.՝ ახალი ათონი՝ Նոր Աթոն, աբխազերեն՝ Афон Ҿыц, հուն․՝ Νέος Άθως), քաղաք Աբխազիայի Գուդաութայի շրջանում, գտնվում է ռուսական սահմանից 80 կմ հեռավորության վրա։ Բնակչությունը՝ ▲1539 մարդ (2020)։
Նախկինում քաղաքը կոչվել է Տրախեա, Պսիրցխա, Անակոպիա, Ախալի Աֆոնի։ Գտնվում է Սև ծովի ափին։


== Պատմություն ==

Քաղաքն ունի հնադարյան պատմություն։ Առաջին հիշատակումները պատկանում են III դարին։ Այդ ժամանակ այն կոչվում էր Անակոպիա (Տրախեա) և եղել է խոշոր առևտրային կետ։ Հնագիտական պեղումները վկայում են Անակոպիայի բնակիչների նյութական մշակույթի բարձր մակարդակի մասին։ V դարում աբխազները Իվերիա լեռան վրա կառուցել են ամրոց, որն անվանել են Իվերիայի ամրոց։
VII դարի վերջում կառուցվել է ամրոցի պատերի արտաքին շերտը։
VIII դարի վերջում աբխազական իշխան Լևոն II-ը՝ օգտվելով Բյուզանդիայի ներքին անկարգություններից, իրեն հայտարարել է Աբխազիայի անկախ թագավորության թագավոր։ Նրա օրոք Անակոպիան դարձել է Աբխազիայի թագավորության մայրաքաղաքը և մնացել է մայրաքաղաք մինչև թագավորական նստավայրի Քութայիս տեղափոխվելը։


== Տեսարժան վայրեր ==
Նոր Աֆոնում գտնվում են բազմաթիվ տեսարժան վայրեր, բնական և պատմական հուշարձաններ։ Դրանցից են՝

Նոր Աֆոնի վանք և վանքային համալիր
Պսիրցխա գետի կիրճում գտնվող Սիմոն Կանանացի առաքյալի տաճարը
Իվերիա լեռան վրա գտնվող հնադարյան տաճարի և Անակոպիական ամրոցի ավերակները
Իվերիա լեռան տակ և Նոր Աֆոնի արվարձաններում գտնվում են մի շարք կարստային քարանձավեր, այդ թվում նաև 1961 թվականին բացված Նոր Աֆոնի քարանձավը
Պսիրցխա գետի ջրերով սնվող լճակների համակարգով մերձծովյան զբոսայգի (կարապներով հայտնի լիճը)
Ջրվեժ և էլեկտրակայան, կառուցված 1902 թվականին


== Կլիմա ==
Կլիման խոնավ մերձարևադարձային է, տարեկան միջին ջերմաստիճանը 16,3 °C, ամռանը՝ +30 °C-ից +32 °C, ձմռանը՝ +9 °C-ից +11 °C: Ջուրը տաքանում է մինչև 26-28 °C:


== Բնակչություն ==
1989 թվականի մարդահամարի տվյալներով բնակչության թիվը կազմել է 3235 մարդ, որոնցից 44,0%-ը կազմում էին ռուսները, 23,1%-ը՝ աբխազները, 7,6%-ը՝ վրացիները։
2003 թվականի մարդահամարի տվյալներով քաղաքի բնակչության թիվը կազմել է 1308 մարդ, 2011 թվականի մարդահամարի տվյալներով՝ 1518 բնակիչ, որոնցից 904-ը՝ աբխազներ (59,6 %), 365-ը՝ ռուսներ (24,0 %), 123-ը՝ հայեր (8,1 %), 24-ը՝ ուկրաինացիներ (1,6 %), 22-ը՝ հույներ (1,4 %), 18-ը՝ վրացիներ (1,2 %), 62-ը՝ այլ ազգի ներկայացուցիչներ (4,1 %)։


== Քույր-քաղաքներ ==
 Սերգիև Պոսադ, Ռուսաստան, 2007 թվականից
 Սարով, Ռուսաստան, 2007 թվականից
 Ռյազան, Ռուսաստան, 2008 թվականից
 Կալազետա, Իտալիա
 Սրեմսկի Կարլովսի, Սերբիա (2014 թվականի դեկտեմբերի 23-ից)


== Պատկերասրահ ==

		
		
		
		
		
		


== Ծանոթագրություններ ==
Լին Դուրյան

Լին Արմենի Դուրյան (Նվարդ Տիրատուրյան, հունիսի 29, 1933(1933-06-29), Լիոն - մայիսի 17, 2014(2014-05-17), Փարիզ), ֆրանսահայ երգչուհի (մեցցո-սոպրանո)։


== Կենսագրություն ==
Սովորել է Լիոնի կոնսերվատորիայում։ 1957 թվականին տեղափոխվել է Փարիզ, «Կոնցեր մյուզիգրեն» խմբի հետ ելույթներ ունեցել Հոլանդիայում, Բելգիայում։
1953 թվականին ընդունվել է Փարիզի Գրանդ օպերայի երգչախումբը։ 1966 թվականին Էբոլիի (Վերդիի «Դոն Կարլոս») դերակատարումով դարձել է նույն թատրոնի մեներգչուհի։


== Դերեր ==
Լավագույն դերերգերից են նաև Կարմենը (Բիզեի «Կարմեն»), Աիդան, Ազուչենան (Վերդիի «Աիդա», «Տրուբադուր»)։ Դուրյանի համերգային ծրագրերում ընդգրկված էին Կոմիտասի, Գ. Սյունու, Ա. Մեսումենցի ն ուրիշ հայ կոմպոզիտորների երգերը։
Հյուրախաղերով եղել է Անգլիայում, Իտալիայում, Արևմտյան Գերմանիայում (ԳՖՀ), Արգենտինայում և այլուր, 1972 թվականին այցելել է Երևան, Օդեսա։


== Գրականություն ==
Առաջին ծանոթությունը ֆրանսահայ երգչուհու հետ. Լին Դուրյան։ «Գարուն», 1967, № 3, էջ 88։


== Ծանոթագրություններ ==
Գրիշկովկա (գյուղ, Ռոդոմիշլինսկի շրջան)

Անվան այլ կիրառումների համար տե՛ս՝ ԳրիշկովկաԳրիշկովկա (ուկրաիներեն՝ Гришківка), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Գրիշկովկա գյուղում բնակվում էր 89 մարդ։ Բնակավայրը զբաղեցնում է 0,397 կմ² տարածք։ Բնակչության խտությունը կազմում էր 224,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)